Diari Oficial de la Generalitat Valenciana


Sumari del DOGV 6418, del 16-12-2010 (2010/13084)

ACORD 2134/VII, de 6 de juliol de 2010, de la Mesa de les Corts, pel qual es publiquen les bases del concurs per a la publicació de dos treballs d'investigació o tesis doctorals finalitzats o defensades durant l'any 2010.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6418

Data del DOGV
:   16-12-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13247


Data del document
:   06-07-2010

Organisme emissor
:   Corts Valencianes

Tipus de document
:   Acord

ACORD 2134/VII, de 6 de juliol de 2010, de la Mesa de les Corts, pel qual es publiquen les bases del concurs per a la publicació de dos treballs d'investigació o tesis doctorals finalitzats o defensades durant l'any 2010. [2010/13578]  
La Mesa de les Corts Valencianes, en la reunió del dia 2 d'octubre de 2007, va adoptar l'Acord 173/VII, pel qual es decidia continuar durant la VII Legislatura la col·lecció de llibres «Temes de les Corts Valencianes», consistent en la publicació anual de dos treballs d'investigació o tesis doctorals el contingut dels quals tinga una relació directa amb el dret parlamentari o amb l'activitat concreta que realitzen habitualment les Corts Valencianes. Així mateix, per l'Acord de la Mesa de les Corts 2134/VII, es va acordar publicar, en l'últim trimestre d'aquest any 2010, les bases del concurs per a la publicació de dos treballs d'investigació o tesis doctorals finalitzats o defensades l'any 2010, que es regirà d'acord amb les noves bases actualitzades:  
BASES  
Primera. Podran optar a la publicació d'aquests treballs totes les persones que hagen realitzat treballs d'investigació o hagen defensat les tesis doctorals durant l'any 2010, en qualsevol de les universitats de la Comunitat Valenciana.  
Segona. L'objecte del treball d'investigació o tesi doctoral podrà ser qualsevol tema relacionat amb el dret parlamentari o amb l'activitat concreta que realitzen les Corts Valencianes.  
Tercera. Els que vulguen optar a la publicació del seu treball hauran de presentar, en el Registre General de les Corts Valencianes, una instància, dirigida a la Mesa de les Corts Valencianes, en la qual consten les dades personals de la persona sol·licitant següents: nom, cognoms, DNI, adreça postal, correu electrònic, telèfon i edat. El termini de presentació d'instàncies s'iniciarà el dia 3 de gener de 2011 i finalitzarà el dia 31 de març de 2011.  
En el cas de treballs d'investigació caldrà fer constar, degudament justificades, la data de la realització i, si escau, les ajudes rebudes i la direcció o la coordinació del treball.  
En el cas de tesis doctorals caldrà fer constar la data de lectura i la defensa, la qualificació i el director o la directora.  
A la instància s'haurà d'ajuntar:   
1. Curriculum vitae de la persona sol·licitant, amb els documents que acrediten la veracitat dels mèrits al·legats.  
2. Informe de la persona que haja dirigit o coordinat la tesi doctoral o el treball d'investigació, que expresse les raons que, al seu parer, justifiquen i aconsellen la publicació del treball.  
Quarta. Les tesis doctorals o els treballs d'investigació que concórreguen al concurs tindran una extensió mínima de 125 i màxima de 250 folis, amb un interlineat d'1,5, tipus de lletra Times New Roman, cos 12, i hauran d'estar redactats, indistintament, en valencià o en castellà. Es presentaran dos exemplars de la tesi doctoral o del treball d'investigació. Un exemplar es presentarà en el Registre General en suport paper (sense esmenes, ratllades o raspadures) junt amb els documents requerits en la base tercera. Un altre exemplar s'enviarà en suport digital, una vegada entregat físicament l'exemplar en paper, per mitjà de correu electrònic a la direcció , en document de Word de Microsoft per a Windows o assimilable a ell.   
Cinquena. La decisió quant a les obres seleccionades per a la publicació correspondrà a la Mesa de les Corts Valencianes, que podrà comptar amb l'assessorament d'experts i que farà pública la decisió abans del 31 de maig de 2011. El concurs podrà ser declarat desert i la decisió de la Mesa de les Corts Valencianes serà inapel·lable.  
Sisena. Les persones seleccionades assumeixen l'obligació de signar un contracte amb la cambra en el qual declaren l'autoria del text; que és original seu i no infringeix altres drets reconeguts, i que efectua una cessió no exclusiva de l'obra per a la traducció, la publicació, la venda, la reproducció i la difusió en els suports analògics o electrònics que les Corts consideren adequats.  
Setena. Les Corts Valencianes s'obliguen a posar a la venda, en un termini no superior a dos anys, la primera edició impresa de l'obra seleccionada; en aquest mateix període es publicarà l'obra en format electrònic en la pàgina web de les Corts. Aquest termini es comptarà a partir del dia en què la part autora entregue l'original complet de l'obra en condicions adequades per a la impressió.  
Les Corts Valencianes remetran a la persona autora un joc de proves d'impremta per a la correcció del text, que es compromet a tornar-lo en un termini de 20 dies amb les correccions pertinents, que hauran de ser incorporades al text. Les Corts Valencianes s'encarregaran de les correccions de tipus ortotipogràfic i de l'aplicació dels criteris d'edició.  
Si transcorregut aquest termini la part autora no lliura les proves corregides, les Corts Valencianes podran fer-ne la correcció sense que els pertoque cap responsabilitat si el resultat de la correcció no fóra satisfactori per a l'autor o l'autora.  
D'altra banda, les Corts Valencianes s'obliguen a fer figurar el nom de la persona autora en forma destacada en tots els exemplars de l'obra i a incloure-hi la menció internacional de reserva de propietat intel·lectual seguida del nom i cognoms, el pseudònim i l'any de la primera edició, a més de la menció a la llicència Creative Commons de Reconeixement-No Comercial-Sense Obra Derivada.  
Vuitena. L'autor o l'autora rebrà en concepte de drets d'autor de l'obra objecte de la concessió la quantitat de mil cent euros (1.100,00 euros).  
El preu de la venda dels exemplars impresos el fixaran les Corts Valencianes una vegada coneguts els costs de l'edició i el notificarà a l'autor o l'autora en el termini de quinze dies.   
L'editor s'obliga a lliurar gratuïtament a l'autor o l'autora 50 exemplars de la primera edició de l'obra i 25 de cada edició successiva.  
Novena. Les persones seleccionades assumeixen l'obligació de lliurar el treball, en suport digital, mitjançant un correu electrònic , en un termini no superior als 30 dies des de la notificació, a la part autora, de la selecció per la Mesa de les Corts Valencianes.  
Les innovacions (incloent-hi la supressió o la inclusió de paràgrafs) establertes per l'autor o l'autora que suposen un augment superior a un 10% del cost total de la composició de l'obra seran a compte de l'autor o autora. No es comptabilitzaran així les de caràcter tipogràfic, que aniran sempre a càrrec de l'editor.  
Desena. La participació en la convocatòria suposa l'acceptació íntegra d'aquestes bases i les decisions de la Mesa de les Corts Valencianes, que està capacitada per a resoldre de forma inapel·lable tots els incidents o les reclamacions que es presenten.  
Onze. Aquesta convocatòria es publicarà en el Butlletí Oficial de les Corts i en el Diari Oficial de la Comunitat Valenciana, i es notificarà a totes les universitats valencianes.  
Palau de les Corts   
València, 14 de desembre de 2010   
La presidenta,  
MARÍA MILAGROSA MARTÍNEZ NAVARRO  
El secretari segon,  
ANTONI SUCH BOTELLA